stanford-oval/wikipedia huggingface dataset:
กองเรืออูที่ 9

| กองเรืออูที่ 9 |
| --- | --- |
"ปลากระโทงดาบหัวร่อ" (Der lachende Schwertfisch)
ประจำการ: ก่อตั้งปี ค.ศ. 1941, สิ้นสุดปี ค.ศ. 1945
ประเทศ:  ไรช์เยอรมัน
เหล่า:  ครีคส์มารีเนอ
รูปแบบ: กองเรืออู
กองบัญชาการ: แบร็สต์
ผู้บังคับบัญชา
ผบ. สำคัญ: คอร์เวทเทนคาพีเท็น ไฮน์ริช เลมัน-วิลเลนบร็อค
กองเรืออูที่ 9 (เยอรมัน: 9. Unterseebootsflottille; อังกฤษ: 9th U-boat Flotilla) ได้รับการก่อตั้งขึ้นในเดือนตุลาคม ค.ศ. 1941 ในแบร็สต์ ซึ่งเริ่มปฏิบัติการในเดือนเมษายน ค.ศ. 1942 หลังจากการรบครั้งแรกพร้อมเรือดำน้ำ อู-213 ได้ถึงฐานแบร็สต์เมื่อวันที่ 20 มีนาคม ค.ศ. 1942 กองเรือที่ปฏิบัติการส่วนใหญ่อยู่ในเรืออูแบบ VII และมุ่งเน้นความพยายามเป็นหลักในแอตแลนติกเหนือ โดยต่อต้านกลุ่มเรือที่เดินทางไปและกลับจากบริเตนใหญ่ กองเรือนี้ได้ทำหน้าที่จากแบร็สต์จนกระทั่งฐานถูกคุกคามโดยกองกำลังอเมริกัน อู-256 ซึ่งเป็นลำสุดท้ายของกองเรืออู ได้ออกจากแบร็สต์เมื่อวันที่ 4 กันยายน ค.ศ. 1944 ไปยังแบร์เกน ประเทศนอร์เวย์ และนั่นเป็นจุดสิ้นสุดของกองเรือที่ 9 เรือที่รอดทุกลำได้รับการกำหนดใหม่ให้แก่กองเรืออูที่ 11 ในแบร์เกน
สัญลักษณ์ของกองเรือที่ 9 คือ "ปลากระโทงดาบหัวร่อ" (Der lachende Schwertfisch) ได้กลายเป็นสัญลักษณ์ของหน่วยหลังจากเลมัน-วิลเลนโบค ได้รับคำสั่ง ซึ่งก่อนหน้านี้เคยเป็นสัญลักษณ์ของหอบังคับการเรือใต้น้ำตามคำสั่งก่อนหน้า โดยอู-96 ที่มีชื่อเสียงในภาพยนตร์ "ดาส โบท"
ผู้บัญชาการกองเรือ

| ระยะเวลา | ยศ | ผู้บังคับบัญชา |
| --- | --- | --- |
| ตุลาคม ค.ศ. 1941 – กุมภาพันธ์ ค.ศ. 1942 | คาพีเท็นล็อยท์นันท์ | เยือร์เกิน เอิสเทน |
| พฤษภาคม ค.ศ. 1942 – กันยายน ค.ศ. 1944 | คอร์เวทเทนคาพีเท็น | ไฮน์ริช เลมัน-วิลเลนบร็อค |
เรืออูของกองเรือ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| อู-89 | อู-90 | อู-91 | อู-92 | อู-210 | อู-211 | อู-213 |
| อู-214 | อู-215 | อู-216 | อู-217 | อู-218 | อู-230 | อู-232 |
| อู-240 | อู-244 | อู-248 | อู-254 | อู-256 | อู-273 | อู-279 |
| อู-282 | อู-283 | อู-284 | อู-293 | อู-296 | อู-302 | อู-309 |
| อู-317 | อู-347 | อู-348 | อู-365 | อู-377 | อู-383 | อู-388 |
| อู-389 | อู-403 | อู-407 | อู-408 | อู-409 | อู-412 | อู-421 |
| อู-425 | อู-438 | อู-443 | อู-447 | อู-450 | อู-473 | อู-480 |
| อู-482 | อู-591 | อู-595 | อู-604 | อู-605 | อู-606 | อู-621 |
| อู-631 | อู-633 | อู-634 | อู-638 | อู-659 | อู-660 | อู-663 |
| อู-664 | อู-709 | อู-715 | อู-739 | อู-744 | อู-755 | อู-759 |
| อู-761 | อู-762 | อู-764 | อู-771 | อู-772 | อู-951 | อู-954 |
| อู-955 | อู-966 | อู-979 | อู-984 | อู-989 | อู-997 | อู-1165 |
กำแพงแอตแลนติก

| กำแพงแห่งแอตแลนติก |
| --- | --- |
ส่วนหนึ่งของจักรวรรดิไรซ์ที่สาม
ชายฝั่งตะวันตกของยุโรปภาคพื้นทวีปและสแกนดิเนเวีย 
กำแพงแห่งแอตแลนติกได้แสดงเอาไว้ในเส้นสีเหลือง
ประเภท: ป้อมปราการแนวป้องกัน
ข้อมูล
ควบคุมโดย:  ไรช์เยอรมัน
สภาพ: บางส่วนได้ถูกทำลาย; ส่วนใหญ่ยังคงหลงเหลืออยู่
ประวัติศาสตร์
สร้าง: ค.ศ. 1942– ค.ศ. 1944
สร้างโดย: แรงงานทาสบังคับ
การใช้งาน: ค.ศ. 1942–45
วัสดุ:  คอนกรีต  ไม้  เหล็ก 
การต่อสู้/สงคราม: สงครามโลกครั้งที่สอง
เหตุการณ์: ปฏิบัติการเนปจูน ปฏิบัติการอันเดอร์โก การตีโฉบฉวยแซ็ง-นาแซร์ การตีโฉบฉวยดีแยป
ข้อมูลสถานี
ผู้บัญชาการ ในอดีต: Erwin Rommel (1943–44)
ผู้เข้าถือครอง: เวร์มัคท์
กำแพงแห่งแอตแลนติก (เยอรมัน: Atlantikwall) เป็นระบบการป้องกันชายฝั่งทะเลที่กว้างขวางและป้อมปราการที่ถูกสร้างขึ้นโดยนาซีเยอรมนี ค.ศ. 1942 และ ค.ศ. 1944 ตลอดตามแนวชายฝั่งของยุโรปภาคพื้นทวีปและสแกนดิเนเวียเพื่อป้องกันการรุกรานของฝ่ายสัมพันธมิตรบนพื้นที่ยุโรปที่อยู่ภายใต้การยึดครองของนาซีจากแผ่นดินสหราชอาณาจักรในช่วงสงครามโลกครั้งที่สอง การจัดสรรและดำเนินการของกำแพงแห่งแอตแลนติกได้คอยกำกับดูแลโดยกองทัพบกเยอรมัน ด้วยการได้รับสนับสนุนบางส่วนจากกองกำลังภาคพื้นดินลุฟท์วัฟเฟอ กองทัพเรือเยอรมันได้กระจัดกระจายคอยดูแลรักษาเครือข่ายการป้องกันชายฝั่ง ได้จัดตั้งเขตการป้องกันทางทะเลหลายแห่ง
ฮิตเลอร์ได้ออกคำสั่งให้สร้างป้อมปราการในปี ค.ศ. 1942 ด้วยคนงานชาวฝรั่งเศสจำนวนเกือบล้านคนได้ถูกเกณฑ์บังคับเพื่อสร้างมัน กำแพงแห่งนี้มักจะถูกกล่าวถึงบ่อยๆในโฆษณาชวนเชื่อนาซี โดยที่ขนาดและความแข็งแกร่งของมันนั้นมักจะพูดเกินความเป็นจริง ป้อมปราการแห่งนี้ยังได้รวมไปถึงปืนป้องกันชายฝั่งขนาดมหึมา, ฐานยิงปืนใหญ่, ปืนครก และปืนใหญ่ และทหารเยอรมันจำนวนหลายพันนายได้ถูกส่งไปประจำการในแนวป้องกันแห่งนี้ เมื่อฝ่ายสัมพันธมิตรได้ยกพลขึ้นบกเข้าหาดนอร์ม็องดีในปี ค.ศ. 1944 แนวป้องกันส่วนใหญ่ได้ถูกโจมตีจนแตกภายในไม่กี่ชั่วโมง ปัจจุบัน ซากปรักหักพังของกำแพงยังคงตั้งอยู่ในทุกๆประเทศที่ถูกสร้างขึ้น แม้ว่าโครงสร้างส่วนมากได้จมลงสู่ทะเลหรือไม่ก็ถูกรื้อถอนไปหลายปี
กีเซิน

| กีเซิน |
| --- | --- |
เมือง
มหาวิทยาลัยกีเซิน
   ตราอาร์ม
ที่ตั้งของกีเซินในอำเภอGiessen  
ประเทศ: เยอรมนี
รัฐ: เฮ็สเซิน
จังหวัด: Giessen
อำเภอ: Giessen
เขตการปกครอง: 6 Stadtteile
การปกครอง
 • นายกเทศมนตรี: Dietlind Grabe-Bolz (SPD)
พื้นที่
 • ทั้งหมด: 72.562 ตร.กม. (28.016 ตร.ไมล์)
ความสูงจุดสูงสุด: 304 เมตร (997 ฟุต)
ความสูงจุดต่ำสุด: 155 เมตร (509 ฟุต)
ประชากร (2020-12-31)
 • ทั้งหมด: 90,131 คน
 • ความหนาแน่น: 1,200 คน/ตร.กม. (3,200 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 35331–35398
รหัสโทรศัพท์: 0641, 06403
ทะเบียนพาหนะ: GI
เว็บไซต์: www.giessen.de
กีเซิน (เยอรมัน: Gießen) เป็นเมืองในรัฐเฮ็สเซิน ประเทศเยอรมนี มีประชากรราว 76,000 คน ซึ่งมีนักศึกษามหาวิทยาลัยราว 24,000 คน เมืองนี้มาจากชื่อเดิม Giezzen ซึ่งได้ถูกกล่าวถึงครั้งแรกในปี ค.ศ. 1197 ที่บรรยายถึงตำแหน่งเมืองระหว่างแม่น้ำ ทะเลสาบ และธารน้ำ หลาย ๆ สาย มีแม่น้ำสายใหญ่ผ่านคือแม่น้ำลาน ซึ่งแบ่งเมืองเป็น 2 ฝั่ง เมืองอยู่ห่างจากเมืองแฟรงก์เฟิร์ตไปทางทิศเหนือ 50 กม.
↑   "Bevölkerung in Hessen am 31.12.2020 nach Gemeinden". Hessisches Statistisches Landesamt (ภาษาเยอรมัน). June 2021.
กึนเทอร์ ชาบ็อฟสกี

กึนเทอร์ ชาบ็อฟสกี
กึนเทอร์ ชาบ็อฟสกี (เยอรมัน: Günter Schabowski; 4 มกราคม ค.ศ. 1929 – 1 พฤศจิกายน ค.ศ. 2015) เป็นเจ้าหน้าที่ของพรรคเอกภาพพรรคสังคมนิยมเยอรมนี (Sozialistische Einheitspartei Deutschlands) ซึ่งเป็นพรรคผู้ปกครองในระยะเวลาส่วนใหญ่ของสาธารณรัฐประชาธิปไตยเยอรมัน
กึนเทอร์ กีโยม

กีโยม (ขวา) กับวิลลี บรันท์ นายกรัฐมนตรีเยอรมนีตะวันตก 1972–1974
กึนเทอร์ กีโยม (เยอรมัน: Günter Guillaume; 1 กุมภาพันธ์ ค.ศ. 1927 – 10 เมษายน ค.ศ. 1995) เป็นเจ้าหน้าที่การข่าวของชตาซี (กระทรวงความมั่นคงแห่งรัฐเยอรมนีตะวันออก) ในเยอรมนีตะวันตก กีโยมกลายเป็นผู้ช่วยส่วนตัวของวิลลี บรันท์ นายกรัฐมนตรีเยอรมนีตะวันตก และทำให้รัฐบาลบรันท์ล่มสลาย
กึนเทอร์ ไมเออร์

| กึนเทอร์ ไมเออร์ |
| --- | --- |
เกิด: 26 กรกฎาคม พ.ศ. 2484
| เหรียญรางวัล> มวยสากลสมัครเล่น.ตัวแทนของ   เยอรมนีตะวันตก .กีฬาโอลิมปิก |
| --- | --- | --- |
|  |  เม็กซิโกซิตี 2511  | ไลต์มิดเดิลเวต |
กึนเทอร์ ไมเออร์ (เยอรมัน: Günther Meier) เกิดเมื่อ 26 กรกฎาคม พ.ศ. 2484 ที่เนือร์นแบร์ก รัฐบาวาเรีย ประเทศเยอรมนีตะวันตก ติดทีมชาติเยอรมนีตะวันตกเข้าแข่งขันกีฬาโอลิมปิกสองครั้ง โดยเข้าแข่งขันกีฬาโอลิมปิก พ.ศ. 2511 ในรุ่นไลต์มิดเดิลเวต รอบแรก ชนะ โอโนริโอ บอร์เกซ จากชิลี เมื่อ 14 ตุลาคม รอบสอง ชนะ สตีเวน ทีกา จากเคนยา เมื่อ 20 ตุลาคม รอบ 8 คนสุดท้าย ชนะ เดวิด แจ็กสัน จากสหรัฐ เมื่อ 23 ตุลาคม  รอบรองชนะเลิศ แพ้ โบริส ลากูติน จากสหภาพโซเวียต เมื่อ 24 ตุลาคม ได้เหรียญทองแดง
ไมเออร์ติดทีมชาติเข้าแข่งขันกีฬาโอลิมปิก พ.ศ. 2515 ในรุ่นเวลเตอร์เวต รอบแรกได้บาย รอบสอง ชนะ เจฟฟ์ แรกเลย์ จากนิวซีแลนด์ รอบสาม ชนะ ระเบียบ แสงนวล จากไทยเมื่อ 1 กันยายน รอบ 8 คนสุดท้าย แพ้ เอมิลิโอ กอร์เรอา จากคิวบาเมื่อ 6 กันยายน ตกรอบ ไม่ได้เหรียญรางวัล
หมึกพอล

| --- | --- |
หมึกพอล อยู่ถัดจากบูทฟุตบอลที่มีสีธงชาติเยอรมันในตู้เลี้ยงสัตว์น้ำ
ฉายาอื่น ๆ: Paul Oktopus, Die Krake Paul
สปีชีส์: Octopus vulgaris
เพศ: ผู้
ฟักไข่: 26 มกราคม ค.ศ. 2008 เวย์เมิธ ประเทศอังกฤษ
ตาย: 26 ตุลาคม ค.ศ. 2010 (2 ปี) โอเบอร์เฮาเซิน ประเทศเยอรมัน
เป็นที่รู้จักสำหรับ: ประสบความสำเร็จจากการทำนายผลการแข่งขันฟุตบอล
เจ้าของ: Sea Life Centres
ตั้งชื่อตาม: Der Tintenfisch Paul Oktopus – กวีโดย Boy Lornsen
หมึกพอล (อังกฤษ: Paul the Octopus, เยอรมัน: Paul Oktopus; 26 มกราคม ค.ศ. 2008 – 26 ตุลาคม ค.ศ. 2010) เป็นหมึกยักษ์ที่มีประวัติในการทำนายผลการแข่งขัน ของฟุตบอลทีมชาติเยอรมนี ในการแข่งขันระดับนานาชาติ อย่างถูกต้องหลายครั้ง  หมึกพอลเกิดที่ประเทศอังกฤษ โดยในระยะแรก อาศัยอยู่ที่ซีไลฟ์ปาร์ก เมืองเวย์เมาท์ ของอังกฤษ แต่ต่อมาย้ายไปอยู่ที่ ซีไลฟ์อควาเรียม ในเมืองโอเบอร์เฮาเซิน ประเทศเยอรมนี
ก่อนการแข่งขันฟุตบอลของทีมชาติเยอรมนี หมึกพอลจะเลือกกินหอยแมลงภู่ที่ใส่ไว้ในกล่องพลาสติกใส ที่หนึ่งกล่องจะติดภาพธงชาติเยอรมนี และอีกกล่องจะติดภาพธงชาติของทีมคู่แข่งขันกับเยอรมนี โดยถ้าพอลเลือกกินในกล่องไหน คือการทำนายว่า ทีมนั้นได้รับชัยชนะ ระหว่างการแข่งขันของทีมชาติเยอรมนี ในฟุตบอลยูโร 2008 มีสถิติว่า หมึกพอลทำนายถูกต้อง มากกว่าร้อยละ 80 และในการแข่งขันฟุตบอลโลก 2010 หมึกพอลทำนายการแข่งขันของทีมชาติเยอรมนี ถูกต้องทั้งหมด (7 ครั้ง) ที่รวมถึงทายว่าทีมชาติเยอรมนีแพ้ให้ทีมชาติเซอร์เบียในรอบแบ่งกลุ่ม และทายว่าแพ้ให้ทีมชาติสเปนในรอบรองชนะเลิศ และในรอบชิงที่ 3 ทายว่าทีมชาติเยอรมนีชนะทีมชาติอุรุกวัย นอกจากนี้ยังสามารถทายผลการแข่งขันฟุตบอลโลก 2010 นัดชิงชนะเลิศระหว่างทีมชาติเนเธอร์แลนด์และทีมชาติสเปนว่าทีมชาติสเปนจะชนะได้ถูกต้องอีกด้วย
หมึกพอลเริ่มเป็นที่สนใจของผู้คนตั้งแต่นัดที่เยอรมนีชนะอังกฤษ จนกระทั่งในการทำนายผลการแข่งขันฟุตบอลโลก 2010 ครั้งสุดท้าย มีการถ่ายทอดสดไปทั่วทวีปยุโรป และสร้างกระแสให้สวนสัตว์ต่างๆ ทั่วโลก นำเอาสัตว์มาทำนายผลการแข่งขันนัดชิงชนะเลิศของฟุตบอลโลกครั้งนี้ เช่น หลินปิง แพนด้ายักษ์ที่สวนสัตว์เชียงใหม่ ของไทย เป็นต้น
หมึกพอลตายเมื่อวันที่ 26 ตุลาคม พ.ศ. 2553  อายุ  2ปี  9เดือน ซีไลฟ์ อะควาเรียม พิพิธภัณฑ์สัตว์น้ำชื่อดังในเมืองโอเบอร์เฮาเซน ประเทศเยอรมนี เปิดตัว “หมึก พอล เดอะ เซคันด์” (Octopus Paul II) ทายาทของ “หมึกพอล” ที่ทำนายผลฟุตบอลโลก 2010 ได้อย่างแม่นยำ เมื่อวันพุธที่ 3 พฤศจิกายนที่ผ่านมา
กล่องพลาสติกที่มีธงชาติ ภายในกล่องมีหอยแมลงภู่
การทำนายนัดที่เยอรมนีร่วมแข่งขัน > ฟุตบอลชิงแชมป์แห่งชาติยุโรป 2008

| คู่แข่งขัน | รอบ | วันที่แข่งขัน | หมึกพอลเลือก | ผล |  |
| --- | --- | --- | --- | --- | --- |
| โปแลนด์ | รอบแบ่งกลุ่ม | 2008-06-08 !8 มิถุนายน พ.ศ. 2551 | เยอรมนี | 2-0 | ทำนายถูก |
| โครเอเชีย | รอบแบ่งกลุ่ม | 2008-06-12 !12 มิถุนายน พ.ศ. 2551 | เยอรมนี | 1-2 | ทำนายผิด |
| ออสเตรีย | รอบแบ่งกลุ่ม | 2008-06-16 !16 มิถุนายน พ.ศ. 2551 | เยอรมนี | 1-0 | ทำนายถูก |
| โปรตุเกส | รอบก่อนรองชนะเลิศ | 2008-06-19 !19 มิถุนายน พ.ศ. 2551 | เยอรมนี | 3-2 | ทำนายถูก |
| ตุรกี | รอบรองชนะเลิศ | 2008-06-25 !25 มิถุนายน พ.ศ. 2551 | เยอรมนี | 3-2 | ทำนายถูก |
| สเปน | รอบชิงชนะเลิศ | 2008-06-29 !29 มิถุนายน พ.ศ. 2551 | เยอรมนี | 0-1 | ทำนายผิด |
การทำนายนัดที่เยอรมนีร่วมแข่งขัน > ฟุตบอลโลก 2010

| คู่แข่งขัน | รอบ | วันที่แข่งขัน | หมึกพอลเลือก | ผล |  |
| --- | --- | --- | --- | --- | --- |
| ออสเตรเลีย | รอบแบ่งกลุ่ม | 2010-06-13 !13 มิถุนายน พ.ศ. 2553 | เยอรมนี | 4-0 | ทำนายถูก |
| เซอร์เบีย | รอบแบ่งกลุ่ม | 2010-06-18 !18 มิถุนายน พ.ศ. 2553 | เซอร์เบีย | 0-1 | ทำนายถูก |
| กานา | รอบแบ่งกลุ่ม | 2010-06-23 !23 มิถุนายน พ.ศ. 2553 | เยอรมนี | 1-0 | ทำนายถูก |
| อังกฤษ | รอบสิบหกทีมสุดท้าย | 2010-06-27 !27 มิถุนายน พ.ศ. 2553 | เยอรมนี | 4-1 | ทำนายถูก |
| อาร์เจนตินา | รอบก่อนรองชนะเลิศ | 2010-07-03 !3 กรกฎาคม พ.ศ. 2553 | เยอรมนี | 4-0 | ทำนายถูก |
| สเปน | รอบรองชนะเลิศ | 2010-07-07 !7 กรกฎาคม พ.ศ. 2553 | สเปน | 0-1 | ทำนายถูก |
| อุรุกวัย | รอบชิงอันดับสาม | 2010-07-10 !10 กรกฎาคม พ.ศ. 2553 | เยอรมนี | 3-2 | ทำนายถูก |
การทำนายนัดที่เยอรมนีไม่ได้ร่วมแข่งขัน

| คู่แข่งขัน | รายการ | รอบ | วันที่แข่งขัน | หมึกพอลเลือก | ผล |  |
| --- | --- | --- | --- | --- | --- | --- |
| เนเธอร์แลนด์ พบกับ สเปน | ฟุตบอลโลก 2010 | รอบชิงชนะเลิศ | 2010-07-11 !11 กรกฎาคม พ.ศ. 2553 | สเปน | 0-1 | ทำนายถูก |
กึสโทร

ปราสาทกึสโทร

กึสโทร (เยอรมัน: Güstrow) เป็นเมืองที่ตั้งอยู่ในรัฐเมคเลินบวร์ค-ฟอร์พ็อมเมิร์นในประเทศเยอรมนี กึสโทรเป็นเมืองหลวงของอำเภอกึสโทร
การปฏิวัติเงียบสงบ

สำหรับความหมายอื่น ดูที่ การปฏิวัติเยอรมัน
กำแพงเบอร์ลินที่ประตูบรันเดินบวร์ค, 10 พฤศจิกายน ค.ศ.  1989
การปฏิวัติเงียบสงบ (เยอรมัน: Friedliche Revolution) เป็นกระบวนการของการเปลี่ยนแปลงทางการเมืองที่นำไปสู่การเปิดชายแดนของเยอรมนีตะวันออกและตะวันตก จุดสิ้นสุดของพรรคเอกภาพสังคมนิยมเยอรมนี(SED)ในสาธารณรัฐประชาธิปไตยเยอรมนี(เยอรมนีตะวันออก) และการเปลี่ยนแปลงมาเป็นระบอบประชาธิปไตย ซึ่งนำไปสู่การรวมประเทศของเยอรมนีในเดือนตุลาคม ค.ศ. 1990 สิ่งที่เกิดขึ้นนี้มาจากการริเริ่มและการเดินขบวนที่ไม่ใช้ความรุนแรง การเปลี่ยนแปลงครั้งนี้ได้ถูกเรียกในภาษาเยอรมันว่า Die Wende (เสียงอ่านภาษาเยอรมัน: [diː ˈvɛndə], "จุดเปลี่ยน")
เหตุการณ์เหล่านี้เชื่อมโยงอย่างใกล้ชิดกับการตัดสินใจของผู้นำโซเวียต มีฮาอิล กอร์บาชอฟ ที่จะละทิ้งอำนาจโซเวียตในยุโรปตะวันออก รวมทั้งขบวนการปฏิรูปที่แผ่ขยายไปทั่วประเทศกลุ่มตะวันออก นอกเหนือจากการเปลี่ยนแปลงนโยบายต่างประเทศของสหภาพโซเวียต การขาดความาสามารถในการแข่งขันในตลาดโลกของสาธารณรัฐประชาธิปไตยเยอรมนี รวมทั้งหนี้สินของชาติที่เพิ่มขึ้นอย่างรวดเร็วทำให้เกิดความไม่มั่นคงในสถานะรัฐพรรคการเมืองเดียวของพรรคเอกภาพสังคมนิยมเยอรมนี
การขับเคลื่อนกระบวนการปฏิรูปในสาธารณรัฐประชาธิปไตยเยอรมนี ได้รวมถึงกลุ่มปัญญาชนและคริสจักรชนที่อยู่ในการคัดค้านใต้ดินเป็นเวลาหลายปี ผู้คนที่พยายามหลบหนีออกจากประเทศ และผู้ประท้วงอย่างสันติที่ไม่ยอมทนต่อการคุกคามจากความรุนแรงและการกดขี่ข่มเหง
เพราะการไม่เป็นมิตรกับการตอบสนองต่อการปฏิรูปการดำเนินภายใน"ดินแดนภราดรภาพสังคมนิยม" ความเป็นผู้นำของพรรคเอกภาพสังคมนิยมเยอรมนั้นโดดเดี่ยวมากขึ้นเรื่อย ๆ ภายในกลุ่มประเทศตะวันออก เมื่อได้รับอนุญาตให้เปิดชายแดนที่กำแพงเบอร์ลิน เมื่อวันที่ 9 พฤศจิกายน ค.ศ. 1989 ผ่านการเปลี่ยนแปลงความเป็นผู้นำและความเต็มใจที่จะเจรจา พรรคเอกภาพสังคมนิยมเยอรมนีพยายามที่จะเอาชนะความคิดริเริ่มทางการเมือง แต่การควบคุมสถานการณ์ได้ทวีคูณมากขึ้นกับรัฐบาลเยอรมันตะวันตกภายใต้การนำโดยเฮ็ลมูท โคล
ตั้งแต่เดือนธันวาคม ค.ศ. 1989 รัฐบาลสาธารณรัฐประชาธิปไตยเยอรมนีของนายกรัฐมนตรี ฮันส์ โมโดร ได้มีอิทธิพลจากการประชุมบนกลางโต๊ะกลม ซึ่งนำไปสู่การดำเนินทำการยุบหน่วยสตาซีและเตรียมการเลือกตั้งแบบเสรี ภายหลังชนะการเลือกตั้งเพื่อพรรคร่วมกันที่สนับสนุนการรวมประเทศเยอรมนี เส้นทางการเมืองภายในสาธารณรัฐประชาธิปไตยเยอรมนีได้กระจ่างแจ้งแล้ว
ช่วงเวลา

เหตุการณ์ที่สำคัญ:
ปลายปี ค.ศ. 1980 - ช่วงเวลาที่กลุ่มประเทศโซเวียตได้ประกาศนโยบายการเปิดเสรี(กลัสนอสต์) และการปฏิรูป(เปเรสตรอยคา).
27 มิถุนายน ค.ศ. 1989 - การเปิดรั้วชายแดนติดกับออสเตรียของฮังการี.
19 สิงหาคม ค.ศ. 1989 - การปิกนิกรวมกลุ่มชาวยุโรปที่ชายแดนฮังการี-ออสเตรีย, เมื่อชาวเยอรมนีตะวันออกจำนวนร้อยกว่าคน, ที่ได้รับอนุญาตให้เดินทางไปยังฮังการี แต่ไม่ใช่ตะวันตก ได้หลบหนีไปยังเยอรมนีตะวันตกผ่านทางออสเตรีย.
ตั้งแต่วันที่ 4 กันยายน ค.ศ. 1989 - การเดินขบวนวันจันทร์ในเยอรมนีตะวันออกได้เรียกร้องให้เปิดชายแดนติดกับเยอรมนีตะวันตกและคุ้มครองสิทธิมนุษยชนมากขึ้น.
18 ตุลาคม ค.ศ. 1989 - เอริช ฮ็อนเน็คเคอร์ ประกาศลาออกจากเลขาธิการแห่งพรรคเอกภาพสังคมนิยมเยอรมนี.
9 พฤศจิกายน ค.ศ. 1989 -  การล่มสลายกำแพงเบอร์ลิน, ทำให้เยอรมนีตะวันออกสามารถเดินทางไปยังทางตะวันตกได้อย่างเสรี.
3 ธันวาคม ค.ศ. 1989 - การก้าวลงจากอำนาจของพรรคเอกภาพสังคมนิยมเยอรมนี.
4 ธันวาคม ค.ศ. 1989 - การเข้ายึดอาคารของหน่วยสตาซีของประชาชนทั่วทั้งประเทศ, เริ่มต้นในแอร์ฟวร์ท. กองบัญชาการของหน่วยสตาซีในเบอร์ลินได้ถูกยึด เมื่อวันที่ 15 มกราคม ค.ศ. 1990.
13 มกราคม ค.ศ.  1990 - การยุบหน่วยสตาซี.
18 มีนาคมคม ค.ศ.  1990 - การเลือกตั้งทั่วไปในเยอรมนีตะวันออก ค.ศ. 1990, ซึ่งเป็นการลงประชามติในการรวมประเทศ ซึ่งพันธมิตรเพื่อเยอรมนี ได้สนับสนุนในการรวมประเทศ จึงได้รับผลคะแนนสูงสุด.
1 กรกฎาคม ค.ศ. 1990 - The Währungs-, Wirtschafts- und Sozialunion (การเงิน, เศรษฐกิจ และสหภาพสังคม) ข้อตกลงระหว่างเยอรมนีตะวันตก-ตะวันออก, ได้มีผลบังคับใช้. เยอรมนีตะวันออกได้นำสกุลเงินเยอรมนีตะวันตกมาใช้ในวันนี้.
31 สิงหาคม ค.ศ.  1990 - การลงนามใน Einigungsvertrag (สนธิสัญญาการรวมเป็นหนึ่งเดียวกัน) ระหว่างสาธารณรัฐประชาธิปไตยเยอรมนีและสหพันธ์สาธารณรัฐเยอรมนี เมื่อวันที่ 31 สิงหาคม ค.ศ. 1990 และสนธิสัญญาว่าด้วยการตกลงขั้นสุดท้ายเกี่ยวกับดินแดนเยอรมนี เมื่อวันที่ 12 กันยายน ค.ศ. 1990.
3 ตุลาคม ค.ศ. 1990 - การรวมประเทศเยอรมนีได้บรรลุผลด้วยรัฐเยอรมนีตะวันออกทั้งห้ารัฐที่เพิ่งก่อตั้งขึ้นมาใหม่ ซึ่งรวมเข้ากับสหพันธ์สาธารณรัฐเยอรมนี.
การเข้าคิวอยู่นอกธนาคารในเมืองเกร่า, เมื่อวันที่ 1 กรกฎาคม ค.ศ. 1990, วันที่เยอรมนีตะวันออกได้นำสกุลเงินเยอรมนีตะวันตกมาใช้.
กลาย

| --- | --- |
ปกรุ่น ค.ศ. 1916
ผู้ประพันธ์: ฟรันทซ์ คัฟคา
ชื่อเรื่องต้นฉบับ: Die Verwandlung
ประเทศ: จักรวรรดิออสเตรีย-ฮังการี, ปัจจุบันคือประเทศเช็กเกีย
ภาษา: เยอรมัน
สำนักพิมพ์: เคิร์ต โวล์ฟฟ์, ไลพ์ซิช
วันที่พิมพ์: ค.ศ. 1915
ฉบับแปล: กลาย ที่ วิกิซอร์ซ
กลาย (เยอรมัน: die Verwandlung) เป็นนวนิยายเยอรมันประพันธ์โดยฟรันทซ์ คัฟคา ในปี ค.ศ. 1912 และ ตีพิมพ์ครั้งแรกในปี ค.ศ. 1915 ในนิตยสาร die Weißen Blätter ในปีเดียวกันได้ตีพิมพ์เป็นหนังสือโดย Kurt Wolff
ตัวละคร

Gregor Samsa
เป็นตัวละครหลักในกลาย ซึ่งเป็นนักขายผ้าและต้องเดินทางบ่อย แม้ว่าเขาจะไม่ชอบอาชีพ ซึ่งทำมาห้าปีแล้ว หลังจากพ่อได้ทำร้านเจ๊งก็ตาม เขาก็ตั้งความหวังจะใช้หนี้ให้ครอบครัวหมดได้สักวัน เพื่อที่จะได้รับการชมเชยจากครอบครัว ซึ่งในระยะแรกเขาก็ทำงานใช้หนี้ได้ เขามีความผูกผันกับน้องสาวมากกว่าคนอื่นในครอบครัว เขาต้องการส่งน้องสาวไปเรียนมหาวิทยาลัย เพื่อเพิ่มทักษะในการเล่นไวโอลิน เขาบอกว่าแม่เขาเป็นคนที่อ่อนและค่อนข้างดูแลเขา แต่ไม่รู้อกรู้ใจเขาเท่าไหร่ เธอจึงเข้าใจว่าเขาชอบอาชีพเขามาก จนกระทั่งไม่มีแฟนหรือไม่มีเวลาว่าง ในวันที่มีการเปลี่ยนแปลงเกิดขึ้น เขาได้เป็นคนที่ต้องถูกเลี้ยงดูจากการที่เป็นคนเลี้ยงดูครอบครัว ในขณะที่เขาพยายามจะพูดคุยกับคนรอบข้าง ร่างกายของเขาเริ่มเปลี่ยนไปเรื่อยๆ และท้ายสุดก็ยอมรับสภาพที่เขาเป็น ดังนั้นการมองออกจากหน้าต่างจึงเป็นกิจกรรมประจำวันสำหรับเขา เป็นสิ่งเดียวที่ทำเชื่อมต่อโลกภายนอก และท้ายสุดเขาก็ยอมแพ้และรับสภาพการเป็นแมลง หลังจากมันโดนพ่อโจมตีและบาดเจ็ดสาหัส มันไม่กินอาหารและท้ายสุดก็แห้งและหรือหิวตาย
Mr.Samsa (พ่อ)
หลังจากทำกิจการเจ๊งพอจึงเกษียณก่อนอายุ จึงทำให้เขาต้องมานั่งใช้หนี้ให้ ทั้งๆที่พ่ออายุยังไม่มาก พ่อก็ไม่กระตือรือร้นที่จะหางานใหม่ แต่หลังจากการเปลี่ยนแปลงเขา พ่อกลายเป็นคนที่รุนแรงกับเขาก่อนคนแรกและไปทำงานที่ธนาคาร พ่อกลับมาเป็นผู้หาเงินเข้าบ้านและกลับมาเป็นหัวหน้าครอบครัวอีกครั้ง
Mrs.Samsa (แม่)
แม่เป็นคนที่ดูแล แต่ไม่เข้าใจเขา เธอคิดว่าเขาชอบทำงาน จนไม่มีเวลามีแฟน หลังจากการเปลี่ยนแปลง เธอเป็นห่วงแต่ก็กลัวเขา หลังจากที่เธอหายกลัว
เธออยากจะเข้าไปดูแล แต่พ่อและน้องสาวต่างกันเธอออกจากเกรกอร์ ทำให้อยู่ในบทบาทที่เป็นรอง
Grete Samsa (น้องสาว)
น้องสาวมีความผูกผันดีๆกับเขามาตลอด หลังจากการเปลี่ยนแปลง เธอมารับภาระแทนแม่ (ทำความสะอาด ทำกับข้าว ฯลฯ)เธอเป็นคนแรกที่คิดและพูด
ที่จะทิ้งเขาไป น้องสาวมีความใกล้เคียงกับ ออท์ลาร์ คาฟค้า ซึ่งเป็นน้องสาวแท้ๆของ ฟรานซ์
วิเคราะห์ > โครงสร้างการเล่า

ในขณะที่กลาย เป็นจุดจบของการเป็นมนุษย์และการงานของเขา (เขาพยายามที่จะรำลึกถึง)
ช่วงการที่อยู่ร่วมในขณะที่กลาย เป็นช่วงที่แมลงนั้นอยู่ภายในครอบครัว
ช่วงการตายของเกรกอร์ เป็นจุดที่ครอบครัวไม่ให้ความสนใจต่อเขาอีกต่อไป
ในการเล่านั้น ผู้ประพันธ์ได้ใช้เลข 3 อย่างมากเป็นพิเศษ เช่น ผู้เช่า 3 คน ประตู 3 บาน คนใช้ 3 คน ฯลฯ
วิเคราะห์ > ลีลาในการเขียน

ในการเขียนถึงแมลงนั้น ผู้ประพันธ์ได้เลือกใช้ภาษาที่ไม่หรูหรา เป็นการใช้ภาษาที่ไม่มีความรู้สึกใดๆทั้งสิ้น ซึ่งทำให้มีข้อแตกต่างระหว่างโลกผู้อ่านและโลกของเขา ทั้งนี้การใช้ลีลาของ Realismus (เป็นช่วงเวลาที่เขียนเชิงตรงความเป็นจริง แต่ยังไม่รุนแรงเท่า Naturalismus ซึ่งตรง 1 ต่อ 1) กับการเขียนถึงเหตุการณ์ที่ไม่น่าเป็นจริงได้ ทำให้การเล่านั้นแตกต่างจากนวนิยายอื่นๆในสมัยนั้น สิ่งที่น่าสนใจคือการที่เขาหนีออกจากห้องทุกครั้ง ทำให้เขากลับต้องบาดเจ็บและมีสภาพที่แย่กว่าเดิม ซึ่งเป็นลีลาที่คล้ายกับ das Urteil
แหล่งข้อมูลอื่น

ฉบับออนไลน์
Die Verwandlung เก็บถาวร 2012-03-07 ที่ เวย์แบ็กแมชชีน at DigBib.org (text, pdf, HTML) (ในภาษาเยอรมัน)
The Metamorphosis เก็บถาวร 2016-04-16 ที่ เวย์แบ็กแมชชีน, translated 2009 by Ian Johnston of Malaspina University-College, Nanaimo, BC
The Metamorphosis เก็บถาวร 2021-12-13 ที่ เวย์แบ็กแมชชีน at The Kafka project, translated by Ian Johnston released to public domain
The Metamorphosis - Annotated text aligned to Common Core Standards
The Metamorphosis ที่ โครงการกูเทนแบร์ก , translated by David Wyllie
Lecture on The Metamorphosis by Vladimir Nabokov เก็บถาวร 2017-06-09 ที่ เวย์แบ็กแมชชีน
คำวิจารณ์
Lesson on the difficulties of translating the story into English เก็บถาวร 2013-02-08 ที่ เวย์แบ็กแมชชีน
เกี่ยวข้อง
Metamorphosis: The Game by Mito Studio, based on the story by Franz Kafka. เก็บถาวร 2021-01-27 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  ออสเตรเลีย 
อื่น ๆ:  มิวสิกเบรนซ์ ผลงาน  IdRef 
Wikisource
การแก้ปัญหายิวครั้งสุดท้าย

| มาตรการสุดท้าย |
| --- | --- |
ตามที่จดหมายจากเอ็สเอ็ส-โอเบอร์กรุพเพินฟือเรอร์ ไรน์ฮาร์ท ไฮดริช ถึง Ministerialdirektor Martin Luther ได้ถามถึงความช่วยเหลือจากฝ่ายบริหารปกครองในการดำเนินให้บรรลุของมาตรการสุดท้ายถึงปัญหาชาวยิว,วันที่ 26 กุมภาพันธ์ ค.ศ. 1942
หรือเป็นที่รู้จัก: Endlösung der Judenfrage
สถานที่: ยุโรปที่ถูกเยอรมนียึดครอง
วันที่: 1941–1945
รูปแบบ: การกำจัดชาวยิว, การฆ่าล้างเผ่าพันธุ์
ผู้ทำ: นาซีเยอรมนี
ผู้ร่วม: ชุทซ์ชตัฟเฟิล (SS), ตำรวจมั่นคง (ซีโพ), เกสตาโพ, ครีมีนาลโพลีทไซ (ครีโพ), เอสดี, และวัฟเฟิน-เอ็สเอ็ส
เกตโต: เกตโตในทวีปยุโรปภายใต้การยึดครองของนาซี; ยิวเกตโตในโปแลนด์ภายใต้การยึดครองของเยอรมัน และสหภาพโซเวียต
การแก้ปัญหาชาวยิวครั้งสุดท้าย หรือ มาตรการสุดท้าย (อังกฤษ: Final Solution ; เยอรมัน: Die Endlösung) เป็นแผนนาซีสำหรับการฆ่าล้างเผ่าพันธุ์หรือการกำจัดชาวยิวในช่วงสงครามโลกครั้งที่สอง "มาตรการสุดท้ายของปัญหาชาวยิว" เป็นชื่อรหัสนามอย่างเป็นทางสำหรับการสังหารชาวยิวทั้งหมดในการบรรลุถึง ซึ่งไม่ได้จำกัดอยู่ที่ทวีปยุโรป นโยบายนี้เป็นการฆ่าล้างเผ่าพันธุ์โดยเจตนาและอย่างเป็นระบบ ได้มีการเริ่มต้นไปทั่วทั้งดินแดนยุโรปที่ถูกยึดครองโดยเยอรมันเป็นการกำหนดในขั้นตอนและข้อตกลงทางภูมิศาสตร์-การเมืองโดยผู้นำนาซีในเดือนมกราคม ค.ศ. 1942 ที่การประชุมที่วันเซที่ถูกจัดขึ้นใกล้กับกรุงเบอร์ลิน และถึงจุดสูงสุดของฮอโลคอสต์ ซึ่งได้แสดงให้เห็นถึงการสังหารชาวยิวเชื้อสายโปล 90% และสองในสามของประชากรชาวยิวในยุโรป
ลักษณะและระยะเวลาของการตัดสินใจที่นำไปสู่มาตรการสุดท้ายเป็นประเด็นที่ได้รับการศึกษาวิจัยและถกเถียงกันอย่างเข้มข้นของฮอโลคอสต์ โครงการที่ได้ถูกพัฒนาขึ้นในช่วง 25 เดือนแรกของสงครามที่นำไปสู่ความพยายาม "การสังหารครั้งสุดท้ายต่อชาวยิวในอำนาจของเยอรมัน" นักประวัติศาสตร์ส่วนใหญ่ได้เห็นด้วย นักเขียน Christopher Browning ว่ามาตรการสุดท้ายไม่สามารถนำมาประกอบกับการตัดสินใจครั้งเดียวที่ทำขึ้นในช่วงเวลาใดเวลาหนึ่ง "เป็นที่ยอมรับกันโดยทั่วไปว่ากระบวนการตัดสินใจเป็นเวลานานและเพิ่มขึ้น" ในปี ค.ศ. 1940 หลังฝรั่งเศสถูกยึดครอง อาด็อล์ฟ ไอช์มันได้คิดค้นแผนมาดากัสการ์เพื่อโยกย้ายประชากรชาวยิวในยุโรปไปยังอาณานิคมฝรั่งเศส แต่แผนดังกล่าวถูกละเลยด้วยเหตุผลทางด้านโลจิสติกส์ ส่วนใหญ่มาจากการปิดล้อมทางทะเล  นอกจากนี้ยังได้มีแผนเบื้องต้นเพื่อเนรเทศชาวยิวไปยังปาเลสไตน์และไซบีเรีย  ในปี ค.ศ. 1941 นักเขียน Raul Hilberg ในช่วงแรกของการสังหารหมู่ หน่วยสังหารเคลื่อนที่ได้เริ่มแสวงหาเหยื่อข้ามดินแดนตะวันออกที่ถูกยึดครอง ในขั้นตอนที่สอง ได้เริ่มต้นไปทั่วทั้งดินแดนยุโรปที่ถูกยึดครองโดยเยอรมัน เหยื่อชาวยิวที่ถูกรวบรวมจะถูกส่งโดยรถไฟมรณะเพื่อไปยังค่ายมรณะที่ถูกสร้างขึ้น เพื่อบรรลุวัตถุประสงค์อย่างเป็นระบบของมาตรการสุดท้าย
ดูเพิ่ม

การล้างชาติพันธุ์โดยนาซี
กุสทัฟ ครุพ ฟ็อน โบเลิน อุนท์ ฮัลบัค

| กุสทัฟ ครุพ  ฟ็อน โบเลิน อุนท์ ฮัลบัค |
| --- | --- |
กุสทัฟ ครุพ ใน ค.ศ. 1915
เกิด: 7 สิงหาคม ค.ศ. 1870 เดอะเฮก เนเธอร์แลนด์
เสียชีวิต: 16 มกราคม ค.ศ. 1950(1950-01-16) (79 ปี) แวร์เฟิน ซัลทซ์บวร์ค ออสเตรีย
ศิษย์เก่า: มหาวิทยาลัยไฮเดิลแบร์ค
อาชีพ: ผู้ดำเนินการกลุ่มอุตสาหกรรมหนักเยอรมัน ฟรีดริช ครุพ อาเก ค.ศ. 1909–1943
คู่สมรส: แบร์ทา ครุพ
บุตร: อัลฟรีท ครุพ
กุสทัฟ ครุพ ฟ็อน โบเลิน อุนท์ ฮัลบัค (เยอรมัน: Gustav Krupp von Bohlen und Halbach) เป็นผู้ดำเนินการกลุ่มอุตสาหกรรมหนักเยอรมัน ฟรีดริช ครุพ อาเก ตั้งแต่ ค.ศ. 1909 จนถึง ค.ศ. 1941 เขาและอัลฟรีท ลูกชายของเขา ได้พาบริษัทผ่านสงครามโลกทั้งสองครั้ง ด้วยการผลิตเกือบทุกอย่างสำหรับเครื่องจักรสงครามเยอรมัน ตั้งแต่เรืออู, เรือรบประจัญบาน, ฮาวอิตเซอร์, รถไฟ, ปืนใหญ่รถไฟ, ปืนกล, รถยนต์, รถถัง และอื่น ๆ ครุพได้ผลิตรถถังไทเกอร์ 1, บิกเบอร์ทา และปืนปารีส และสิ่งประดิษฐ์อื่น ๆ ที่อยู่ภายใต้ของกุสทัฟ ภายหลังสงคราม แผนดำเนินคดีกับกุสทัฟ ครุพ ในข้อหาอาชญากรสงครามที่การพิจารณาคดีเนือร์นแบร์คใน ค.ศ. 1945 ยุติลงเพราะตอนนั้นเขาแก่ชราและล้มป่วย
กือเทิร์สโล

| กือเทิร์สโล   |
| --- | --- |
เมือง
Veerhoffhaus, built in 1649
   ธง ตราอาร์ม
ที่ตั้งของกือเทิร์สโล  ในอำเภอกือเทิร์สโล  
ประเทศ: เยอรมนี
รัฐ: นอร์ทไรน์-เว็สท์ฟาเลิน
จังหวัด: เด็ทม็อลท์
อำเภอ: กือเทิร์สโล 
เขตการปกครอง: 12
การปกครอง
 • นายกเทศมนตรี: Maria Unger (SPD)
พื้นที่
 • ทั้งหมด: 111.99 ตร.กม. (43.24 ตร.ไมล์)
ความสูง: 75 เมตร (246 ฟุต)
ประชากร (2020-12-31)
 • ทั้งหมด: 100,664 คน
 • ความหนาแน่น: 900 คน/ตร.กม. (2,300 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 33241–33335
รหัสโทรศัพท์: 05241, 05209 (Friedrichsdorf)
ทะเบียนพาหนะ: GT
เว็บไซต์: www.guetersloh.de
กือเทิร์สโล (เยอรมัน: Gütersloh) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ในบริเวณเว็สท์ฟาเลิน และเป็นศูนย์กลางการปกครองของเขตในชื่อเดียวกัน เมืองมีประชากร 96,320 คน มีอุตสาหกรรมผลิตอาหารสำเร็จรูป สิ่งทอ เครื่องเรือน
↑   "Bevölkerung der Gemeinden Nordrhein-Westfalens am 31. Dezember 2020". Landesbetrieb Information und Technik NRW (ภาษาเยอรมัน). สืบค้นเมื่อ 21 มิถุนายน 2021.